Samppa Lajunen

Samppa Kalevi Lajunen (sündinud 23. aprillil 1979 Turus) on endine Soome kahevõistleja.

Ta võitis kolm olümpiakulda 2002. aasta olümpiamängudel Salt Lake Citys, tuli meeskonnavõistluses maailmameistriks 1999. aasta MM-il Ramsaus ja võitis maailma karikasarja üldkarika kahel korral (1997 ja 2000). 2002. aastal valiti ta Soome aasta sportlaseks. Lajunen lõpetas sportlaskarjääri 2003–2004 hooaja järel juba 24-aastaselt. Samppa Lajuse vend Akseli Lajunen on endine suusahüppaja.

 Karjäär 

Samppa Lajunen tõusis maailma kahevõistlejate tippu võiduga maailma karikasarja etapil 1997. aastal kõigi aegade noorima võitjana, juba 17-aastaselt. Samal aastal osales ta 1997. aasta maailmameistrivõistlustel Trondheimis, kus ta sai meeskonnavõistluses hõbemedali.

1998. aasta olümpiamängudel Naganos võitis Lajunen esimese medali individuaaldistantsil täiskasvanute seas, saades hõbemedali. Teise hõbemedali sai ta meeskonnavõistluses. Järgmise aasta 1997. aasta MM-il Ramsaus võitis ta hõbemedali tavavõistluses ja kuldmedali meeskonnavõistluses. Samal aastal osales ta ka juunioride MM-il, kus ta võitis kuldmedali.

1999–2000 hooaeg oli tippvõistluste poolest vaheaasta ja Lajunen domineeris maailma karikasarjas, võites kaheksa etappi ja saades ka üldkarika. 2001. aasta MM-il Lahtis võitis Lajunen hõbemedali nii sprindis, kui tavavõistluses ja pronksmedali meeskonnavõistluses.

Viletsa 2001–2002 hooaja alguse järel suutis Lajunen oma vormi nii heaks timmida, et 2002. aasta OM-il Salt Lake Citys võitis ta kõigil kavas olnud aladel kuldmedalid ja tuli kolmekordseks olümpiavõitjaks.

2003. aasta maailmameistrivõistlustel Val di Fiemmes sai Lajunen pronksi nii tavavõistluses kui ka meeskonnavõistluses. Viimasel, 2003-2004 hooajal oli ta maailma karikasarja arvestuses kolmas. Ta lõpetas karjääri Soome meistrivõistlustel tavavõistluses saadud võiduga kõigest 24-aastaselt.

Pärast tippspordist loobumist keskendus Lajunen õpingutele Jyväskylä ülikoolis, mille ta lõpetas 2007. aasta kevadel.

 Saavutused 

27px Olümpiamängudel 

 1998  Naganos
  hõbemedal tavavõistluses (K90/15 km)
  hõbemedal meeskonnavõistluses
 2002  Salt Lake Citys
  olümpiavõitja sprindis (K120/7,5 km) 
  olümpiavõitja tavavõistluses (K 90/15 km)
  olümpiavõitja meeskonnavõistluses

 Maailmameistrivõistlustel 

 1997  Trondheimis
  hõbemedal meeskonnavõistluses
 1999  Ramsaus
  maailmameister meeskonnavõistluses
  hõbemedal tavavõistluses (K90/15,0 km)
 2001  Lahtis
  hõbemedal sprindis (K116/7,5 km)
  hõbemedal tavavõistlus (K90/15,0 km)
  pronksmedal meeskonnavõistluses
 2003  Val di Fiemmes
  pronksmedal tavavõistluses (K95/15,0 km)
  pronksmedal meeskonnavõistluses

 Juunioride maailmameistrivõistlustel 

 1998  Sankt Moritz
  juunioride maailmameister meeskonnavõistluses (K95/3x5 km)
  hõbemedal tavavõistluses (K95/10 km)
 1999  Saalfeldenis 
  juunioride maailmameister tavavõistluses (K85/10 km)

 Maailma karikasari 

 Maailma karikas 

 1. koht: 1997, 2000
 3. koht: 2002, 2004

 Maailma karikasarja etapivõidud

Samppa Lajunen osales karjääri jooksul kokku 113 maailma karikasarja etapil, millest poodiumile jõudis 55 korda ja neist 20 korral kõige kõrgemale astmele.

Jrk. nrAastaKuupäevKohtRiikAla1.19975. jaanuar Schonachtavavõistlus (K120/15 km)2.199714. jaanuar Val di Fiemmetavavõistlus (K90/15 km)3.199728. november Rovaniemisprint (K90/7,5 km)4.199930. jaanuar Chaux-Neuvetavavõistlus  
 5.19996. märts Lahtitavavõistlus6.199911. detsember Vuokattisprint
 7.199921. detsember Steamboat Springssprint8.20003. jaanuar Oberwiesenthalsprint9.200011. jaanuarVal di Fiemmetavavõistlus (H 15 km)10.200016. jaanuarBreitenwang  sprint (K90/7,5 km)11.20008. veebruar Nozawa Onsensprint12.200026. veebruar Chaux-Neuvetavavõistlus (K90/15 km)13.200017. märts Santa Caterinatavavõistlus (K90/15 km )14.20019. detsember Štrbské Plesosprint (K90/7,5 km)15.20021. märts Lahtitavavõistlus (K116/15 km)16.20023. märts Lahti sprint (K116/7,5 km)17.200213. märts Trondheimsprint (K120/7,5 km)18.200214. detsember Harrachovtavavõistlus (K90/15 km)19.20038. jaanuar Ramsausprint (K90/7,5 km)20.200423. jaanuar Nayorotavavõistlus (K90/15 km)

 Välislingid 

 Samppa Lajuse koduleht


Kategooria:Soome kahevõistlejad
Kategooria:Sündinud 1979